CELEX: 32009R0286
Language: mt
Date: 2009-04-07 00:00:00
Title: Regolament tal-Kummissjoni (KE) Nru 286/2009 tas- 7 ta' April 2009 li jdaħħal ċerti denominazzjonijiet fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Melva de Andalucía (IĠP), Caballa de Andalucía (IĠP), Ovos Moles de Aveiro (IĠP), Castagna di Vallerano (DPO)]

8.4.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 94/15
            
         REGOLAMENT TAL-KUMMISSJONI (KE) Nru 286/2009
   tas-7 ta' April 2009
   li jdaħħal ċerti denominazzjonijiet fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Melva de Andalucía (IĠP), Caballa de Andalucía (IĠP), Ovos Moles de Aveiro (IĠP), Castagna di Vallerano (DPO)]
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta' Marzu 2006 dwar il-protezzjoni tal-indikazzjonijiet ġeografiċi u tad-denominazzjonijiet tal-oriġini tal-prodotti agrikoli u l-oġġetti tal-ikel (1), u b'mod partikolari l-ewwel subparagrafu tal-Artikolu 7(4) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 6(2) u skont l-Artikolu 17(2) tar-Regolament (KE) Nru 510/2006, l-applikazzjonijiet ta’ Spanja biex tirreġistra d-denominazzjonijiet “Melva de Andalucía” u “Caballa de Andalucía”, l-applikazzjoni tal-Portugall biex jirreġistra d-denominazzjoni “Oves Moles de Aveiro” u l-applikazzjoni tal-Italja biex tirreġistra d-denominazzjoni “Castagna di Vallerano” ġew ippubblikati f’Il-Ġurnal Uffiċjali tal-Unjoni Ewropea
                   (2).
            
         
               (2)
            
            
               Ġaladarba l-Kummissjoni ma rċeviet l-ebda dikjarazzjoni ta' oġġezzjoni skont l-Artikolu 7 tar-Regolament (KE) Nru 510/2006, dawn id-denominazzjonijiet għandhom jiġu rreġistrati,
            
         ADOTTAT DAN IR-REGOLAMENT:
   Artikolu 1
   Id-denominazzjonijiet li jidhru fl-Anness għal dan ir-Regolament huma b'dan irreġistrati.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 7 ta’ April 2009.
      
         
            Għall-Kummissjoni
         
         Mariann FISCHER BOEL
         
            Membru tal-Kummissjoni
         
      
   
   
      (1)  ĠU L 93, 31.3.2006, p. 12.
   
      (2)  ĠU C 177, 12.7.2008, p. 18 (Melva de Andalucía), ĠU C 177, 12.7.2008, p. 21 (Caballa de Andalucía), ĠU C 184, 22.7.2008, p. 42 (Ovos Moles de Aveiro), ĠU C 190, 29.7.2008, p. 7 (Castagna di Vallerano).
   
      ANNESS
      
                  1.
               
               
                  Prodotti agrikoli għall-konsum mill-bniedem elenkati fl-Anness I għat-Trattat:
                  
                     Klassi 1.6.   Frott, ħxejjex u ċereali pproċessati jew mhumiex
                  
                  L-ITALJA
                  Castagna di Vallerano (DPO)
                  
                     Klassi 1.7.   Ħut, molluski, krustaċji friski u prodotti magħmulin minnhom
                  
                  SPANJA
                  Melva de Andalucía (IĠP)
                  Caballa de Andalucía (IĠP)
               
            
                  2.
               
               
                  Oġġetti tal-ikel imsemmija fl-Anness I għar-Regolament:
                  
                     Klassi 2.4.   Ħobż, ikel tal-għaġina, kejkijiet, ħlewwiet, gallettini u prodotti oħra tal-furnara
                  
                  IL-PORTUGALL
                  Ovos Moles de Aveiro (IĠP)